《呈阎子静廉访翰学二首》
元代·方回

先生谁解与传神，写向吾诗似亦亲。
文字老坡真学士，丰姿太白谪仙人。
明庭瑞彩陈圭璧，治世奇祥出凤麟。
一道澄清非所凂，湖山暂此岸纶巾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。